

ТЕМЕ И ПРОПОЗИЦИЈЕ НАУЧНОГ ОКРУГЛОГ СТОЛА

Учесници могу пријавити реферат на једну од следећих подтема:

1. Место Радоја Симића у српској филологији и лингвистици
2. Методолошке и теоријске претпоставке Симићевих истраживања
3. Општелингвистичке анализе и синтезе Радоја Симића
4. Допринос Радоја Симића осветљењу стандардолошких процеса српскога језика
5. Дијалектолошки доприноси Радоја Симића
6. Правописни доприноси Радоја Симића
7. Истраживања Радоја Симића из историје српскога језика
8. Синтаксичка истраживања Радоја Симића
9. Стилистичка истраживања Радоја Симића
10. Доприноси Радоја Симића фонологији српског језика
11. Морфолошка и лексиколошка истраживања Радоја Симића
12. Наратолошка истраживања Радоја Симића
13. Радоје Симић као писац уџбеника српскога језика
14. Допринос Радоја Симића у подизању научног подмлатка
15. Допринос Радоја Симића унапређивању наставног процеса (увођење нових наставних предмета и нових метода у научноистраживачки рад)

Попуњену пријаву (коју вам достављамо уз овај позив) за учешће на научном округлом столу учесници могу послати најкасније до 20. децембра 2016. године.

Реферате (сажете до шест страна, 11000 карактера) треба доставити најкасније до 1. фебруара 2017. године, након чега ће (до 10. фебруара) бити прослеђени свим учесницима округлог стола. Будући да ће сви унапред бити упознати са садржајима свих реферата, као и будући да ћемо у оквиру рада округлог стола (секција) одредити дискутанте, учесници ће на округлом столу поднети само кратке експозее својих истраживања (до 10 минута). Рад у оквиру округлог стола одвијаће се у дискусијама на основу, од свих учесника и дискутаната унапред припремљених питања и коментара. Неће се узимати у обзир коауторски реферати.

Објављивање зборника радова са округлог стола планира се до краја 2017. године. Радове за зборник неопходно је доставити до 1. маја 2017. године, према упутству које Вам достављамо уз овај позив.

Пријаве за учешће на научном округлом столу, реферате, као и радове за зборник слати на електронску адресу организатора. Особа за контакт: доц. др Јелена Петковић, електронска адреса: jelenapetkovic75@gmail.com

Филолошко-уметнички факултет уприличиће свечану вечеру за учеснике скупа. Учесници сами сносе путне трошкове.